Komission päätös,

tehty 14 päivänä toukokuuta 2001,

Bulgarian tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana

(tiedoksiannettu numerolla K(2001) 1428)

(2001/380/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan,

ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(2) ja erityisesti sen 3 artiklan 2 kohdan,

sekä katsoo seuraavaa:

(1) Bulgarian tasavallan maataloutta ja maaseudun kehittämistä koskeva ohjelma hyväksyttiin 20 päivänä lokakuuta 2000 tehdyllä komission päätöksellä K(2000) 3058 lopullinen yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(3) 4 artiklan 5 kohdan mukaisesti.

(2) Bulgarian tasavallan hallitus ja komissio, Euroopan yhteisön puolesta, allekirjoittivat 18 päivänä joulukuuta 2000 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä.

(3) Asetuksessa (EY) N:o 1266/1999 säädetään, että saman asetuksen 12 artiklan 1 kohdassa tarkoitetusta ennakkohyväksynnän vaatimuksesta voidaan luopua ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella. Asetuksessa (EY) N:o 2222/2000 säädetään tällaisen analyysin tekemisen yksityiskohtaisista säännöistä.

(4) Bulgarian tasavallan toimivaltainen viranomainen on nimennyt toimenpiteiden "Maatilainvestoinnit", "Maatalous- ja kalastustuotteiden jalostuksen ja kaupan pitämisen parantaminen" ja "Elinkeinotoimintojen kehittäminen ja monipuolistaminen, monimuotoisuus ja vaihtoehtoiset tulonlähteet", sellaisina kuin ne on määritelty Bulgarian tasavallan osalta päätöksellä K(2000) 3058 lopullinen hyväksytyssä maatalouden ja maaseudun kehittämisohjelmassa, täytäntöönpanijaksi maatalousalan valtionrahaston ja Sapard-ohjelman täytäntöönpanoon liittyvien rahoitustoimintojen hoitajaksi valtiovarainministeriön kansallisesta rahastosta vastaavan osaston.

(5) Asetuksen (EY) N:o 1266/1999 ja asetuksen (EY) N:o 2222/2000 mukaisesti komissio totesi ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden analyysin perusteella, että Bulgarian tasavalta täyttää mainittujen toimenpiteiden täytäntöönpanon osalta asetuksen (EY) N:o 2222/2000 4, 5 ja 6 artiklassa sekä sen liitteessä säädetyt säännökset ja asetuksen (EY) N:o 1266/1999 liitteessä säädetyt vähimmäisvaatimukset. Maatalousalan valtionrahasto täyttää tyydyttävästi erityisesti seuraavat keskeiset hyväksyntäperusteet: kirjalliset menettelyt, tehtävien jako, ennen hankkeiden valintaa ja ennen maksujen suorittamista tehtävät tarkastukset, maksusitoumus- ja maksumenettelyt, kirjanpitomenettelyt, tietojärjestelmien turvallisuus ja sisäinen tarkastus. Valtiovarainministeriön kansallisesta rahastosta vastaava osasto täyttää tyydyttävästi seuraavat keskeiset hyväksyntäperusteet: kirjausketju, varainhoito, varojen vastaanotto, varainsiirto maatalousalan valtionrahastoon, tietojärjestelmien turvallisuus ja sisäinen tarkastus.

(6) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntää koskevasta vaatimuksesta ja siirtää tuen hallinnointi hajautetulta pohjalta Bulgarian tasavallassa toimivalle maatalousalan valtionrahastolle ja valtiovarainministeriön kansallisesta rahastosta vastaavalle osastolle.

(7) Koska komission tarkastukset koskevat kuitenkin toimintavalmista muttei toiminnassa olevaa järjestelmää, Sapard-ohjelman hallinnointi on aiheellista siirtää maatalousalan valtionrahastolle ja valtiovarainministeriön kansallisesta rahastosta vastaavalle osastolle väliaikaisesti niin, että Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalousalan valtionrahastolle ja valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen,

ON TEHNYT TÄMÄN PÄÄTÖKSEN:

1 artikla

Luovutaan hankkeiden valintaa ja sopimuksia koskevasta komission ennakkohyväksynnästä Bulgarian tasavallassa.

2 artikla

Sapard-ohjelman toimenpiteiden "Maatilainvestoinnit", "Maatalous- ja kalastustuotteiden jalostuksen ja kaupan pitämisen parantaminen" ja "Elinkeinotoimintojen kehittäminen ja monipuolistaminen, monimuotoisuus ja vaihtoehtoiset tulonlähteet", sellaisina kuin ne on määritelty Bulgarian tasavallan osalta päätöksellä K(2000) 3058 lopullinen hyväksytyssä maatalouden ja maaseudun kehittämisohjelmassa, hallinnointi siirretään väliaikaisesti maatalousalan valtionrahastolle, Hristo Botev blvd. 55, 1040 Sofia, Bulgaria, ja Sapard-ohjelman täytäntöönpanoon liittyvien rahoitustoimien hoitaminen siirretään väliaikaisesti valtiovarainministeriön kansallisesta rahastosta vastaavalle osastolle, 102, Radkovski St., 1040 Sofia, Bulgaria. Varmistettuaan asianmukaisten edellytysten täyttymisen komissio voi toimivaltaisen viranomaisen pyynnöstä laajentaa hallinnoinnin siirtoa muihin maatalouden ja maaseudun kehittämisohjelmaan sisältyviin toimenpiteisiin.

Tehty Brysselissä 14 päivänä toukokuuta 2001.

Komission puolesta

Franz Fischler

Komission jäsen

(1) EYVL L 161, 26.6.1999, s. 68.

(2) EYVL L 253, 7.10.2000, s. 5.

(3) EYVL L 161, 26.6.1999, s. 87.